Document ID: 32009R0611

РЕГЛАМЕНТ (ЕО) № 611/2009 НА КОМИСИЯТА
от 10 юли 2009 година
за поправка на Регламент (ЕО) № 1276/2008 относно контрола чрез физически проверки върху износа на селскостопански продукти, за които са отпуснати възстановявания или други суми
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕО) № 1234/2007 на Съвета от 22 октомври 2007 г. за установяване на обща организация на селскостопанските пазари и относно специфични разпоредби за някои земеделски продукти („Общ регламент за ООП“) (1), и по-специално член 170, буква в) и член 194, буква а) във връзка с член 4 от него,
като има предвид, че:
(1)
Съгласно таблицата на съответствието в приложение IX към Регламент (ЕО) № 1276/2008 на Комисията (2) член 11, параграф 5 и приложение II към посочения регламент съответстват на член 3, параграф 2 и член 1 от Регламент (ЕО) № 3122/94 на Комисията от 20 декември 1994 г. относно критериите за анализ на риска по отношение на селскостопанските продукти, за които се отпускат възстановявания (3). По-специално член 11, параграф 5, буква а) от Регламент (ЕО) № 1276/2008 съответства на член 3, параграф 2, първо тире от Регламент (ЕО) № 3122/94. Когато обаче посоченият член 3, параграф, 2, първо тире от Регламент (ЕО) № 3122/94 се отнася до критериите, установени в цялата втора алинея от член 1 от посочения регламент, член 11, параграф 5, буква а) от Регламент (ЕО) № 1276/2008 се отнася само до критериите, посочени в приложение II, точка 1 от същия.
(2)
Тъй като нотифицирането относно анализа на риска следва да обхване всички съответни елементи на риска, както вече е посочено в Регламент (ЕО) № 3122/94, ограничаването до точка 1 от приложение II към Регламент (ЕО) № 1276/2008 в член 11, параграф 5, буква а) от посочения регламент следва да бъде съответно коригирано.
(3)
Мерките, предвидени в настоящия регламент, са в съответствие със становището на Управителния комитет за общата организация на селскостопанските пазари,
ПРИЕ НАСТОЯЩИЯ РЕГЛАМЕНТ:
Член 1
Член 11, параграф 5, буква а) от Регламент (ЕО) № 1276/2008 се заменя със следното:
„а)
предприетите мерки, включително и инструкциите, дадени на съответните национални служби, за прилагане на системата за подбор въз основа на анализ на риска в светлината на критериите, посочени в приложение II;“.
Член 2
Настоящият регламент влиза в сила на третия ден след публикуването му в Официален вестник на Европейския съюз.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 10 юли 2009 година.

Labels: 3
6